З наступленнем вясенне-пасяўной кампаніі такія небяспечныя знаходкі на Сенненшчыне не рэдкасць. За апошні месяц, акрамя Турава, снарады былі выяўлены таксама ў вёсках Келісы Студзёнкаўскага і Заважанне Багушэўскага сельсаветаў. Паблізу самаго гарпасёлка напрыканцы красавіка рабочыя лясгаса падчас правядзення работ па добраўпарадкаванні прыдарожных палос знайшлі цэлы арсенал — каля 40 снарадаў ад 45-міліметровай супрацьтанкавай гарматы. Усе снарады былі абяскоджаны групай размініравання.